open-index/open-wikipedia-markdown huggingface dataset:
Metriskie priedēkļi

**Metriskie priedēkļi** vai SI vienību priedēkļi ir vienības priedēkļi, kas tiek izmantoti, lai veidotu decimālos daudzkārtņus un decimāldaļas. Katram priedēklim ir savs unikālais simbols. Piemēram, priedēklis *[[kilo]]-* var tikt pievienots *[[grams|gramam]]*, tādējādi norādot, ka grams tiek reizināts ar vienu tūkstoti, viens kilograms atbilst 1000 gramiem (1&nbsp;kg&nbsp;=&nbsp;1000&nbsp;g). Savukārt priedēklis *[[centi]]-* var tikt pievienots *[[metrs|metram]]*, lai norādītu, ka tas jādala ar vienu simtu, viens centimetrs atbilst vienai simtdaļai no metra (1&nbsp;cm&nbsp;=&nbsp;0,01&nbsp;m).

## Metriskie priedēkļi

Tiek prognozēts, ka ap 2030. gadu cilvēces uzkrātais datu apjoms sasniegs 1 jotabaitu, tādējādi tiks sasniegts esošās metrisko priedēkļu skalas augšgals, un radīsies nepieciešamība pēc jauniem priedēkļiem. Savukārt kvantu fiziķi jau ir spējuši izmērīt mazāk kā 42 joktoņūtonu lielus starpatomu spēkus, un drīz radīsies nepieciešamība skalu turpināt arī uz "leju". Tā kā pēdējo reizi skala papildināta 1991. gadā, Lielbritānijas Nacionālās fizikas laboratorijas galvenais metrologs Ričards Brauns (*Richard Brown*) ieteica jaunus priedēkļus, ko Starptautiskais svaru un mēru birojs oficiāli apstiprināja 2022. gadā. Pakāpes 1027 un 1030 apzīmē ar priedēkļiem rona- (*ronna-*, R) un kveta- (*quetta-*, Q), savukārt pakāpes 10−27 un 10−30 — ar priedēkļiem ronto- (*ronto-*, r) un kvekto- (*quecto-*, q). Tālākā nākotnē varētu ieviest arī priedēkļus bundeka- (*bundecca-*, B) un bundekto- (*bundecto-*, b) pakāpju 1033 un 10−33 apzīmēšanai.

## Garā skala
Garā skala ir sistēma, pēc kuras decimālajiem skaitļiem tiek izvēlēti nosaukumi. Garajā skalā katru jaunu nosaukumu piekārto skaitlim, kuru iegūst, kāpinot miljonu attiecīgā pakāpē, proti, par miljonu sauc 10000001, par **bi**ljonu 1000000**2**, taču par **tri**ljonu 1000000**<sup>3</sup>** utt. Rezultātā katram nākamajam nosaukumam atbilstošs skaitlis ir 106 reizes lielāks par iepriekšējam atbilstošu.

Garā skala atšķiras no īsās vienīgi ar to, ka īsajā katrs nākamais jaunais nosaukums tiek piekārtots tikai tūkstoš reižu lielākam skaitlim. Ņemot vērā, ka nosaukumi abās skalās neatšķiras (atšķiras vienīgi tiem atbilstoši skaitļi), ir jāpievērš sevišķa vērība, lai nejauktu sistēmas un nerastos kļūdas.

Lai skalu lietot būtu ērtāk, eksistē nosaukumi arī skaitļiem, kuri ir tūkstoš reizes lielāki par iepriekšējo miljona pakāpi.

## Atsauces
Luisrisopatrona

**Luisrisopatrona** ( vai *Refugio Luis Risopatrón*) ir Čīles vasaras polārstacija (patvērums), Antarktikā. Izvietojusies Dienvidšetlendas salu Roberta salas ziemeļrietumu galā, Kopermainas pussalā. Izveidota 1956./1957. gada vasarā kā Čīles Kara flotes patvērums **Kopermaina** *(Refugio Naval Copper Mine)*. 1989. gadā paplašināta ar vairākiem moduļiem un nodēvēta tagadējā vārdā par godu čīliešu ģeogrāfam Luisam Risopatronam Sančesam *(Luis Risopatrón Sánchez)*. Stacija sastāv no pieciem moduļiem ar kopējo platību  un paredzēta piecu cilvēku izmitināšanai. Galvenās pētniecības nozares ir ģeoloģija, ģeofizika un bioloģija.

Stacija izvietojusies blakus Antarktikas speciāli aizsargājamajai teritorijai Nr. 112.

## Atsauces

## Ārējās saites
Kopermaina

**Kopermaina** () var būt:
* Kopermaina — upe Kanādas ziemeļos
* Kugluktukas agrākais nosaukums
* Luisrisopatronas agrākais nosaukums
1933. gada Pasaules čempionāts hokejā

**1933. gada Pasaules čempionāts hokejā** (arī **1933. gada Eiropas čempionāts hokejā**) bija trešais Pasaules čempionāts hokejā, kas netika izspēlēts olimpisko spēļu turnīra ietvaros. Tas no 18. līdz 26. februārim norisinājās Čehoslovākijas galvaspilsētā Prāgā.

Pirmo reizi čempiones titulu neizdevās izcīnīt Kanādas hokeja izlasei, kas turnīra finālā ar 1—2 pagarinājumā piekāpās ASV hokeja izlasei.

Šis bija pirmais pasaules čempionāts, kurā piedalījas arī Latvijas hokeja izlase, turnīru noslēdzot 10. vietā.

## Vietu sadalījums

## Eiropas čempionāta tabula

## Latvijas izlase 1933. gada Pasaules čempionātā
Šis bija pirmais Pasaules čempionāts un otrais Eiropas čempionāts hokejā, kurā piedalījās arī Latvijas hokeja izlase. Izlasi sastādīja N.Kavass, savukārt tās oficiālais pārstāvis bija Pauls Frēlihs.

Uz Prāgu komandas sastāvā devās vārtsargi Herberts Kušķis un Pēteris Skuja, aizsargi Indriķis Reinbahs, Leonīds Vedējs, kā arī Arvīds Jurgens, kurš pildījas arī komandas kapteiņa funkcijas, un uzbrucēji Roberts Bluķis, Herberts Keslers, Ādolfs Petrovskis, Arvīds Pētersons, Ēriks Pētersons, Johans Skadiņš.

Turnīru Latvijas izlase uzsāka ar diviem zaudējumiem apakšgrupu kārtā Šveicei un Ungārijai. Pēc šīm spēlēm Latvija piedalījās cīņā par 9. līdz 12. pozīciju sadalījumu, vispirms pārspējot Itāliju, taču tad zaudējot Rumānijai.

### Spēles

## Atsauces

## Ārējās saites
* IIHF mājaslapa
Viktors Avotiņš

**Viktors Avotiņš** (dzimis , miris ) bija latviešu publicists, dzejnieks, žurnālists un sabiedriskais darbinieks.

## Dzīvesgājums
Dzimis 1947. gadā Ludzā, bērnību pavadīja Cirmas pagastā. Mācījās Suntažu vidusskolā, studēja Rīgas Civilās aviācijas institūtā. Strādāja par inženieri programmētāju Civilās aviācijas automatizēto vadības sistēmu zinātniski pētnieciskajā institūtā Rīgā.

Vēlāk V. Avotiņš bija laikraksta "Literatūra un Māksla" atbildīgais sekretārs un redaktora vietnieks, žurnāla "Daugava" atbildīgais sekretārs un galvenā redaktora vietnieks, laikraksta "Latvijas Jaunatne" redaktora vietnieks.

No 1989. līdz 1990. gadam V. Avotiņš bija Latvijas Žurnālistu savienības valdes priekšsēdētājs; vairākus gadus (no 1992) ieņēma Rakstnieku savienības priekšsēdētāja posteni. Bija laikraksta "Jaunā Avīze" galvenais redaktors; no 1998. gada darbojās laikrakstā "Neatkarīgā Rīta avīze".

Miris 2023. gada 16. decembrī.

### Politiskā darbība
1970. gados Viktors Avotiņš darbojās komjaunatnē, bija Rīgas pilsētas Maskavas rajona komjaunatnes otrais sekretārs.

Atmodas laikā V. Avotiņš bija viens no Latvijas Tautas frontes (LTF) idejas autoriem un organizētājiem. Bija 1., 2., un 3. sasaukuma LTF Domes loceklis.

1989. gadā V. Avotiņu ievēlēja par PSRS Tautas deputātu kongresa deputātu kā LTF kandidātu no 311. Ogres vēlēšanu apgabala, darbojās PSRS reorganizācijas komisijā.

Piedalījās arī Latvijas PSR Augstākās Padomes vēlēšanās 1990. gadā kā LTF kandidāts balotējoties Rīgā, bet ievēlēts netika.

1993. gadā V. Avotiņš tika izvirzīts kā kandidāts uz Valsts kontroliera amatu, taču to neieguva (par pirmo Valsts kontrolieri pēc neatkarības atjaunošanas kļuva Raits Černajs).

## Atzinība
* 2008. gadā apbalvots ar IV šķiras Triju Zvaigžņu ordeni
* 2010. gadā saņēmis Cicerona balvu

## Bibliogrāfija

### Dzejoļu krājumi
* *Apiet loku*, Rīga: Liesma, 1979;
* *Taupīšanās*, Rīga: Liesma, 1982;
* *Lēzenā mūžība*, Rīga: Liesma, 1986.

### Tulkojumi
* M. Mamardašvili, *Domātprieks*, Rīga: Spektrs, 1994,
* F. Ņeznanskis, *Asinsatriebība*, Rīga: Kontinents, 2000.

## Atsauces

## Ārējās saites
* Īsa biogrāfija Ludzas bibliotēkas mājaslapā
1935. gada Pasaules čempionāts hokejā

**1935. gada Pasaules čempionāts hokejā** (arī **1935. gada Eiropas čempionāts hokejā**) bija devītais Pasaules čempionāts hokejā, kurš no 1935. gada 19. līdz 27. janvārim norisinājās Šveices pilsētā Davosā.

Turnīrā jau savu astoto Pasaules čempiones titulu izcīnīja Kanādas hokeja izlase.

Šis bija otrais pasaules čempionāts, kurā piedalījas arī Latvijas hokeja izlase, turnīru noslēdzot 13. vietā.

## Vietu sadalījums

## Eiropas čempionāta tabula

## Latvijas izlase 1935. gada Pasaules čempionātā
[280px|thumb|Latvijas hokeja valstsvienība [Davosa|Davosā 1935. gadā. No kreisās: 1. rindā R. Lapainis, A. Auziņš, K. Paegle, A. Jessens, I. Plūme, R. Bluķis, A. Pētersons, Ā. Petrovskis, A. Jurgens, L. Vedējs; 2. rindā 2. H. Kušķis, 4. R. Plūme, 6. E. Klāvs (attēls no Latvijas Sporta muzeja kolekcijas).]]
Šis bija otrais Pasaules čempionāts hokejā, kurā piedalījās arī Latvijas hokeja izlase.

Uz Davosu komandas sastāvā devās vārtsargi Herberts Kušķis un Roberts Lapainis, aizsargi Kārlis Paegle, Leonīds Vedējs, kā arī Arvīds Jurgens, un uzbrucēji Roberts Bluķis, Aleksejs Auziņš, Ādolfs Petrovskis, Arvīds Pētersons, Andrejs Jessens, Edgars Klāvs.

Turnīru Latvijas izlase uzsāka ar diviem zaudējumiem apakšgrupu kārtā Kanādai un Lielbritānijai. Pēc šīm spēlēm Latvija piedalījās gandarījuma turnīrā, vispirms zaudējot Rumānijai un Vācijai, taču tad ar 7 - 0 sagraujot Nīderlandi.

### Spēles

## Ārējās saites
* IIHF mājaslapa
1938. gada Pasaules čempionāts hokejā

**1938. gada Pasaules čempionāts hokejā** (arī **1938. gada Eiropas čempionāts hokejā**) bija divpadsmitais Pasaules čempionāts hokejā, kurš no 1938. gada 11. līdz 20. februārim norisinājās Čehoslovākijas galvaspilsētā Prāgā.

Turnīrā jau savu desmito Pasaules čempiones titulu izcīnīja Kanādas hokeja izlase.

Šis bija trešais pasaules čempionāts, kurā piedalījas arī Latvijas hokeja izlase, turnīru noslēdzot 10. vietā.

## Vietu sadalījums

## Eiropas čempionāta tabula

## Latvijas izlase 1938. gada Pasaules čempionātā
thumb|250px|Latvijas hokeja izlase.
Šis bija trešais Pasaules čempionāts hokejā, kurā piedalījās arī Latvijas hokeja izlase.

Uz Prāgu komandas sastāvā devās vārtsargi Herberts Kušķis un Roberts Lapainis, aizsargi Kārlis Paegle, Leonīds Vedējs, kā arī Augusts Ozols, un uzbrucēji Roberts Bluķis, Aleksejs Auziņš, Ādolfs Petrovskis, Arvīds Pētersons, Edgars Klāvs, Ludvigs Putniņš, Kārlis Zilpaušs un Harijs Vītoliņš.

Turnīru Latvijas izlase uzsāka ar uzvaru pār Norvēģiju, taču tad piedzīvoja minimālus zaudējumus ASV un Vācijai, kā arī ar 1 - 5 zaudēja Lielbritānijai, turnīro noslēdzot dalītā 10. vietā.

### Spēles

## Ārējās saites
* IIHF mājaslapa
Banānu republika

**Banānu republika** ir politiskās zinātnes termins, kas norāda uz politiski nestabilu valsti, kuras ekonomika lielāko daļu ir atkarīga no viena ierobežota eksporta produkta, kā, piemēram, banāni. Terminu pirmo reizi 1904. gadā lietojis amerikāņu rakstnieks O. Henrijs, atsaucoties uz Gvatemalu.
Aérospatiale-Matra

***Aérospatiale-Matra*** bija Francijas uzņēmums. Dibināts 1999. gadā, apvienojoties *[[Matra (uzņēmums)|Matra Hautes Technologies]]* un *[[Aérospatiale]]*.

Uzņēmums ražoja raķetes un lidmašīnas, kā arī citu aerokosmisko, militāro un telesakaru produkciju.

1995. gada sakumā Vācijas aerokosmiskais un aizsardzības uzņēmums *[[DaimlerChrysler Aerospace]]* (*DASA*) un Apvienotās Karalistes *[[British Aerospace]]* (*BAe*) izteica vēlmi veidot starptautisku aerokosmisko un aizsardzības korporāciju. Abi uzņēmumi aicināja tiem pievienoties arī Francijas *Aérospatiale*, bet tikai pēc tā privatizācijas. 1998. gadā *Aérospatiale* paziņoja par apvienošanos ar *[[Matra (uzņēmums)|Matra]]* aerokosmisko un aizsardzības nodaļu, kas veidotu mazāku Francijas valsts daļu jaunajā uzņēmumā un ļautu apvienoties ar *DASA* un *BAe*.

*Matra Hautes Technologies* un *Aérospatiale* (izņemot pavadoņu būvi) apvienošanās notika
1999. gada februārī, izveidojot uzņēmumu ***Aérospatiale-Matra***.

2000. gada 10. jūlijā *Aérospatiale-Matra* apvienojās ar Vācijas *[[DaimlerChrysler Aerospace]]* (*DASA*) un Spānijas *[[Construcciones Aeronáuticas]]* izveidojot Eiropas mēroga korporāciju *[[EADS]]*.
Autoceļš A8 (Lietuva)

|}
|}

Autoceļš **A8** Panevēža—Sitkūni ir Lietuvas maģistrālais autoceļš. Tas ved no Panevēžas caur Ķēdaiņu apvedceļu uz šķērsojumu ar autoceļu A1 netālu no Sitkūniem. Autoceļa A8 garums ir 87,86 kilometri. 

Ātruma ierobežojums uz A8 lielākoties ir 90 km/h. Autoceļš ir daļa no Eiropas maršruta E67 un tas ir viens no svarīgākajiem tranzīta ceļiem Baltijas valstīs (daļa no Via Baltica).

Plānots nākotnē autoceļu A8 pārbūvēt par automaģistrāli.

## Vēsture
Padomju Savienībā autoceļš numurēts kā **A230**.

2002. gadā pabeigts posms no Aristavas līdz Sitkūnai. Pirms posma atklāšanas, autoceļš A8 virzījās cauri Aristavai, Ķēdaiņiem un Cinkiškiai. Pēc posma atklāšanas, vecais maršruts pārsaukts par autoceļu KK229.
Autoceļš A9 (Lietuva)

right|thumb|Autoceļš A9 Lietuvā.
Autoceļš **A9** Panevēža-Šauļi ir Lietuvas maģistrālais autoceļš. Tas ved no Šauļiem caur Radvilišķi uz Panevēžu. Autoceļa garums ir 78,94 kilometri. 

Ātruma ierobežojums uz A9 lielākoties ir 90 km/h. Autoceļš ir ļoti svarīgs Šauļu iedzīvotajiem, jo tas ir ātrākais variants kā sasniegt Panevēžu, Kauņu vai Viļņu. 

Autoceļš ietilpst Eiropas maršrutā E272.

2013. gadā tika pabeigta posma Radvilišķi-Šauļi rekonstrukcija par automaģistrāli ar ierobežotu piekļuvi un ātruma ierobežojumu 110 km/h. Ir arī plāni pagarināt maģistrāli līdz Šeduvai, izbūvējot Radivilišķu apvedceļu. Būvdarbi šajā posmā varētu sākties ne ātrāk kā 2016. gadā.
Autoceļš A10 (Lietuva)

|}
|}

Autoceļš **A10** Panevēža-Latvija ir Lietuvas maģistrālais autoceļš. Tas ved no Panevēžas caur Pasvales apvedceļu uz robežu ar Latviju. No robežas autoceļš turpinās līdz Rīgai kā Latvijas autoceļš A7. Autoceļa garums ir 66,10 kilometri. 

Ātruma ierobežojums uz A10 lielākoties ir 90 km/h, un autoceļš ir viens no svarīgākajiem tranzīta ceļiem Baltijas valstīs, ietilpstot Via Baltica koridorā.
Autoceļš A11 (Lietuva)

right|thumb|Autoceļš A11 Lietuvā
Autoceļš **A11** Šauļi-Palanga ir Lietuvas maģistrālais autoceļš. Tas ved no Šauļiem caur Kuršēniem, Telšiem, Plunģi un Kretingu uz kūrortpilsētu Palangu. Autoceļa garums ir 146,85 kilometri.

Ātruma ierobežojums uz autoceļa lielākoties ir 70 - 90 km/h. Tas ir viens no svarīgākajiem autoceļiem ziemeļu Žemaitijā savienojot reģiona lielākās pilsētas. 

Autoceļš ietilpst Eiropas maršrutā E272.
1939. gada Pasaules čempionāts hokejā

**1939. gada Pasaules čempionāts hokejā** (arī **1939. gada Eiropas čempionāts hokejā**) bija trīspadsmitais Pasaules čempionāts hokejā, kurš no 1939. gada 3. līdz 12. februārim norisinājās Šveices pilsētās Cīrihē un Bāzelē.

Šis bija pēdējais Pasaules čempionāts, kurš norisinājās pirms Otrā pasaules kara. Kara dēļ nākamais turnīrs norisinājās vien 1947. gadā.

Turnīrā jau savu vienpadsmito Pasaules čempiones titulu izcīnīja Kanādas hokeja izlase.

Šis bija ceturtais pasaules čempionāts, kurā piedalījas arī Latvijas hokeja izlase, turnīru noslēdzot 10. vietā.

## Vietu sadalījums

## Eiropas čempionāta tabula

## Latvijas izlase 1939. gada Pasaules čempionātā
Šis bija ceturtais un vienlaikus pēdējais Pasaules čempionāts hokejā, kurā pirms Otrā pasaules kara piedalījās arī Latvijas hokeja izlase. Par komandas treneri mēnesi pirms turnīra sākuma tika apstiprināts kanādietis Lerijs Mēršs.

Uz Šveici komandas sastāvā devās vārtsargi Herberts Kušķis un Roberts Lapainis, aizsargi Kārlis Paegle, Leonīds Vedējs, kā arī Artūrs Dāle, un uzbrucēji Roberts Bluķis, Ēriks Koņeckis, Kārlis Muške, Arvīds Pētersons, Edgars Klāvs, Ludvigs Putniņš, Kārlis Zilpaušs, Harijs Vītoliņš, Alfrēds Kampe un Pakalns.

Turnīru Latvijas izlase uzsāka sagrāvēm pret Šveici un Čehoslovākiju, taču tad uzvarēja Dienvidslāviju, bet gandarījuma turnīrā pārspēja Beļģiju un vēlreiz Dienvidslāviju, tā finālā gan piekāpjoties Itālijai.

### Spēles

## Atsauces

## Ārējās saites
* IIHF mājaslapa
Autoceļš A12 (Lietuva)

right|thumb|Autoceļš A12 Lietuvā
Autoceļš **A12** Latvija-Šauļi-Tauraģe-Krievija ir Lietuvas maģistrālais autoceļš. Tas ved no Latvijas robežas netālu no Jonišķiem uz Krievijas robežu netālu no Tauraģes. Autoceļa garums ir 186,09 kilometri.

Ātruma ierobežojums lielākoties ir 90 km/h. Nelielā posmā uz dienvidiem no Šauļiem autoceļš pārtop par atdalītu joslu autoceļu. Autoceļš tiek dēvēts arī par *Via Hanzeatica*, jo viduslaikus tas bija ļoti svarīgs tirdzniecības ceļš starp Hanzas savienības pilsētām.
Autoceļš A15 (Lietuva)

Autoceļš **A15** Viļņa-Šaļčininki-Baltkrievija ir Lietuvas maģistrālais autoceļš. Tas ved no Viļņas uz Baltkrievijas robežu netālu no Šaļčininkiem. No turienes autoceļš turpinās  kā Baltkrievijas autoceļš M11 un ved uz Ļidu. Autoceļa garums ir 49 kilometri.
Lipnīka pie Bečvas

**Lipnīka pie Bečvas** () ir pilsēta Čehijā, Olomoucas apgabala Pršerovas apriņķī Morāvijas vārtu rajonā. Pilsētas centrs ir pilsētbūvniecības piemineklis.

## Vēsture

Rakstos pirmoreiz minēta 1238. gadā.  Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Leipnika (). No 1918. gada - Čehoslovākijas sastāvā. Kopš 1993. gada - Čehijas sastāvā.

## Ārējās saites
1121. gads

**1121. gads** () bija gads, kas pēc Jūlija kalendāra sākās sestdienā.

## Notikumi
* 22. aprīlis — tika apcietināts antipāvests Gregorijs VIII. Viņš cietumā nodzīvoja līdz savai nāvei 1137. gadā.
* 12. augusts — pie Didgori notika kauja starp Gruzijas karalisti un Lielo Seldžuku impēriju, kurā uzvaru guva gruzīņi.

### Nezināms datums
* Kordovā notika nemieri pret Almoravīdu dinastijas valdīšanu.

## Dzimuši

## Miruši
* 11. decembris — Afdals Šāhanšāhs, fatimīdu kalifs Ēģiptē
1123. gads

**1123. gads** () bija gads, kas pēc Jūlija kalendāra sākās pirmdienā.

## Notikumi

### Nezināms datums
* Sutoku kļuva par Japānas imperatoru.

## Dzimuši
* *iespējams*
** Roberts I, franku karaļa Luija VI dēls, Drē grāfs (miris 1188. gadā)

## Miruši
* 29. augusts — Eisteins I Magnusons, Norvēģijas karalis (dzimis 1088. vai 1089. gadā)
Sērpaskābe

**Sērpaskābe** (H2SO3) ir sēru saturoša skābe, kas tīrā veidā nepastāv (tomēr konstatētas atsevišķas tās molekulas gāzes fāzē). Ūdens šķīdumos sērpaskābe ir vidēji stipra (pirmā skābuma konstante 1,857) divvērtīga skābe, tai piemīt asa smaka neizreaģējušā SO2 dēļ. Sērpaskābes sāļus sauc par sulfītiem, bet skābos sāļus — par hidrogēnsulfītiem jeb bisulfītiem.

## Atrašanās dabā
Sērpaskābe ir skābā lietus veidošanās starpprodukts no gaisā nonākušā sēra dioksīda.

## Iegūšana
Sērpaskābi iegūst, šķīdinot ūdenī sērpaskābes anhidrīdu jeb sēra dioksīdu SO2:

: SO2 + H2O ⇄ H2SO3 ⇄ H+ + HSO3− ⇄ 2H+ + SO32−

## Īpašības
Ar Ramana spektroskopijas metodi konstatēts, ka sēra dioksīda ūdens šķīdumi satur tikai hidrogēnsulfītjonus HSO3− un neizreaģējušas SO2 molekulas.

Ar skābekļa-17 kodolu magnētiskās rezonanses spektrometrijas metodi atrasts, ka hidrogēnsulfītjons ir divu izomēru maisījums. Vienam izomēram protons (ūdeņradis) pievienojies pie centrālā sēra atoma, bet otram — pie skābekļa atoma:

: [H−OSO2]− ⇄ [H−SO3]−

Šādu apgriezenisku izomēriju sauc par tautomēriju. Ir iegūti abu hidrogēnsulfīta tautomēro formu atvasinājumi.

Sērpaskābes molekulā sērs ir četrvērtīgs un atrodas  vidējā oksidēšanas pakāpē, tādēļ sērpaskābe var būt kā oksidētājs, tā reducētājs.

## Izmantošana
Sēra dioksīdu vai sulfītus saturošus šķīdumus lieto par dezinfekcijas līdzekļiem un reducējošiem reaģentiem. Šādiem šķīdumiem ir balinošas īpašības un tie iedarbojas maigāk, nekā hloru saturoši balinātāji. Sērpaskābi lieto arī augļu konservēšanai.

## Atsauces

## Ārējās saites
Terencijs

**Pūblijs Terencijs Afrs** (), biežāk pazīstams kā vienkārši **Terencijs** (; dzimis 195. vai 185. gadā p.m.ē., miris 159. gadā p.m.ē.), bija Ziemeļāfrikas izcelsmes agrīnās romiešu literatūras komēdiju autors. Saglabājušās visas 6 Terencija lugas. Dažkārt tiek uzskatīts par pirmo Āfrikas diasporas dzejnieku.

Romas senators Terencijs Lukāns iegādājās Terenciju kā vergu, tomēr, redzēdams viņa spējas, palaida to brīvībā. 25 gadu vecumā atstāja Romu un nekad tur neatgriezās. Miris jauns.

Terencijs saglabāja popularitāti arī viduslaikos. Viens no pazīstamākajiem Terencija citātiem ir *Homo sum, humani nihil a me alienum puto* (Esmu cilvēks un nekas cilvēcīgais man nav svešs).

## Atsauces

## Ārējās saites

* Terencija lugu teksti
Kleons

**Kleons** (; miris 422. gadā p.m.ē.) bija pret aristokrātiju noskaņots Atēnu politiķis un stratēgs Peloponēsas kara laikā. Cēlies no zemas izcelsmes, tomēr bagātas, ģimenes. Karjeras sākumā vērsies pret Periklu. Kritis Antipoles kaujā. Kritizēts Aristofana un Tukidīda darbos kā populists (demagogs).

## Ārējās saites
Trevelina

**Trevelina** () ir pilsēta Čubutas provincē, Argentīnā. Tā atrodas 24 kilometrus uz dienvidiem no Eskelas. 2011. gadā pilsētā dzīvoja 9123 iedzīvotāji.

## Vēsture
Trevelinu 19. gadsimta beigās dibināja Velsas kolonisti.

1902. gadā, pēc teritoriālo strīdu starp Argentīna un Čīle, iedzīvotāji apgabalā nobalsoja palikt Argentīnā.

## Klimats

## Atsauces

## Ārējās saites
1117. gads

**1117. gads** () bija gads, kas pēc Jūlija kalendāra sākās pirmdienā.

## Notikumi
* 3. janvāris — mūsdienu Itālijas ziemeļos bija spēcīga zemestrīce. Stipri tika nopostīta Veronas pilsēta.

### Nezināms datums
* Jeruzalemes karalis Balduīns I iebruka fatimīdu kontrolētās Sīnāja pussalas ziemeļos.
* Islandē tika atcelta verdzība.
* Vsevolods Mstislavičs kļuva par Novgorodas kņazu.
* Almoravīdi iekaroja Koimbru, bet pēc dažām dienām to pameta.

## Dzimuši

## Miruši
Potštāta

**Potštāta** () ir pilsēta Čehijā, Olomoucas apgabala Pršerovas apriņķī.

## Vēsture
Rakstos pirmoreiz minēta 1322. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija **Bodenštate** (). No 1918. gada — Čehoslovākijas sastāvā. No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.

## Atsauces

## Ārējās saites
*
Uliss

**"Uliss"** () ir īru rakstnieka Džeimsa Džoisa romāns.

"Uliss" uzrakstīts izteikti modernistiskā stilā, Džoisam intensīvi lietojot apziņas plūsmas tehniku. Romāna darbība — uz 20. gadsimta sākumu pārnests Homēra "Odisejas" sižets — risinās vienā dienā (1904. gada 16. jūnijs); Leopolds Blūms pārstāv Odiseju, viņa sieva Mollija Blūma — Pēnelopi, Stīvens Dedals — Odiseja dēlu Tēlemahu.

Romāns sastāv no 18 nodaļām (katra aptver aptuveni vienu dienas stundu, sākot no aptuveni 8 līdz 2 no rīta nākamajā rītā), un katra nodaļa uzrakstīta citā stilā. Katra nodaļa attiecas uz noteiktu epizodi Homēra "Odisejā".

Latviešu valodā tulkojis Dzintars Sodums.

2020. gada 16. jūnijā Rīgā notikusi konference "Bloomsday Latvia 2020" ar centrālo tēmu - diskusiju par jauna tulkojuma nepieciešamību.

## Skatīt arī
* Laikraksta "Le Monde" 100 gadsimta grāmatas

## Atsauces
Stīvs Ditko

**Stīvens Dž. "Stīvs" Ditko** (; dzimis , miris ) bija amerikāņu komiksu mākslinieks un rakstnieks, vislabāk zināms par sadarbību ar Stenu Lī pie tādiem *[[Marvel Comics]]* varoņiem kā Zirnekļcilvēks un Doktors Streindžs.
Ditko studēja pie Betmena mākslinieka Džerija Robinsona Karikatūristu un ilustratoru skolā Ņujorkā. Viņš sāka profesionālo karjeru 1953. gadā, strādājot Džo Saimona un Džeka Kērbija studijā.

Stīvens Ditko dzimis Džonstaunā, Pensilvānijā, dēls pirmās paaudzes slovāku amerikāņiem Stīvenam Ditko, ar māksliniecisku talantu apveltītam galdniecības meistaram un Annai, mājsaimniecei. Otrais vecākais bērns četru bērnu ģimenē aiz māsas Annas Marijas.

## Ārējās saites
Hals Holbruks

**Harolds Rovs "Hals" Holbruks** (; dzimis , miris ) bija amerikāņu aktieris, televīzijas režisors un rakstnieks.

Pirmo atzinību viņš saņēma 1954. gadā, studējot Denisona Universitātē, par monoizrādi, ko arī pats iestudēja, *Mark Twain Tonight!*, kurā Hals atveidoja Marku Tvenu. 1966. gadā par Tvena lomu viņš ieguva ''Tony'' balvu kā labākais aktieris. Šo titullomu viņš turpināja atveidot vairāk kā 60 gadus, tikai 2017. gadā pārstājot atveidot Tvenu veselības pasliktināšanās dēļ. Karjeras laikā viņš ieguva piecas ''Primetime Emmy'' balvas par darbu televīzijā un tika nominēts Amerikas Kinoakadēmijas balvai par darbu kino.

Holbruka kino debija bija Sidnija Lūmeta filmā *[[The Group]]* (1966). Vēlāk starptautisku atpazīstamību viņš ieguva ar Dziļās Rīkles lomu 1976. gada filmā "Visi prezidenta vīri". Viņš atveidoja Abrahamu Linkolnu 1976. gada miniseriālā "Linkolns" un 1985. gada miniseriālā *[[North and South]]*. Tāpat viņš ir piedalījies filmās *[[Magnum Force]]* (1973), "Džūlija" (1977), *[[The Fog]]* (1980), *[[Creepshow]]* (1982), "Volstrīta" (1987), "Firma" (1993), "Herkuless" (1997) un "Goda vīri" (*Men of Honor*, 2000).

Holbruka atveidoto Rona Franca lomu Šona Penna filmā "Savvaļā" (2007) nominēja Amerikas Kinoakadēmijas balvai un Ekrāna aktieru ģildes balvai kategorijā labākais aktieris otrā plāna lomā. 2009. gadā Holbruks atveidoja pensionētu fermeri Ebneru Mīčemu neatkarīgajā filmā *[[That Evening Sun]]*. Viņš atveidoja Frānsisu Prestonu Blēru Stīvena Spīlberga filmā "Linkolns" (2012).

2003. gadā ASV prezidents Džordžs V. Bušs apbalvoja Holbruku ar Nacionālo humanitāro zinātņu medaļu (*National Humanities Medal*).

## Atsauces

## Ārējās saites
Ramana spektroskopija

thumb|300px|Gaismas izkliedes veidi vielā
**Ramana spektroskopija** ir ķīmiskās analīzes un vielas pētīšanas metode, kurā izmantots Ramana efekts jeb kombinētā gaismas izkliede. Metode nosaukta indiešu fiziķa Čandrasekharas Venkatas Rāmana (1888—1970) vārdā.

## Vēsture
Gaismas fotonu neelastīgo izkliedi vielā paredzēja austriešu fiziķis Ādolfs Smekals (*Adolph Gustav Stephan Smekal*) jau 1923. gadā. 1928. gadā Čandrasekhara Venkata Rāmans kopā ar citiem fiziķiem pierādīja to eksperimentāli. Viņi uzkonstruēja speciālu spektrometru, kurā ar teleskopa palīdzību fokusēja Saules starus uz šķidruma parauga. Ar gaismas filtru sistēmu zinātnieki atdalīja šķidrumā izkliedētos gaismas starus ar citu viļņa garumu, nekā krītošajiem stariem.  Šāda viļņa garuma izmaiņa norādīja uz cita veida gaismas izkliedi, nekā parastā Releja izkliede, kas notiek bez viļņa garuma izmaiņas.

## Princips
Cauri caurspīdīgas pētāmās vielas paraugam laiž gaismas staru (parasti izmanto lāzera staru) ar noteiktu viļņa garumu. Gaisma izkliedējas paraugā un tiek ar lēcas palīdzību sakopota staru kūlī, kuru laiž caur īpašu gaismas filtru (interferences vai akustisko filtru), kurš atdala Releja izkliedes starus ar nemainītu viļņa garumu no Ramana izkliedes stariem ar citu viļņa garumu. Ramana staru intensitāte ir tikai ap 0,001% no Releja staru intensitātes, tādēļ Ramana stari pirms virzīšanas uz detektoru tiek pastiprināti. Detektorā nosaka gaismas viļņu frekvences spektru, kas atkarīgs no vielas molekulārās uzbūves. Parasti spektru reģistrē kā funkciju no viļņa garuma izmaiņas attiecībā pret ierosinošo starojumu.

## Atsauces
USA-211

***USA-211*** jeb ***WGS-3*** (*Wideband Global SATCOM 3*) ir ASV militārais sakaru pavadonis. Tas orbītā tika palaists 2009. gada decembrī.
Tas ir trešais *[[Wideband Global SATCOM]]* sistēmas pavadonis, trešais no *WGS Block I*. Pavadonis paredzēts sakaru nodrošināšanai ASV bruņotajiem spēkiem Atlantijas okeāna austrumdaļā, Eiropā, Afrikā un Tuvajos Austrumos.

Pavadoni izgatavoja korporācija *[[Boeing]]* uz platformas *[[Boeing 702]]* bāzes ar masu 5987 kg. Ģeostacionārās orbītas sasniegšanai pavadonis apgādāts ar konvenciālo raķešdzinēju *R-4D* un jonu dzinēju *XIPS-25*.
*USA-211* var pārraidīt datus ar ātrumu 3,6 gigabiti sekundē. Tam ir 19 individuāli vēršami kūļi, kas darbojas X joslas un Ka joslas frekvencēs.

## Lidojuma gaita
*WGS-4* tika palaists  01:47 *[[UTC]]* ar nesējraķeti *[[Delta IV Medium+(5,4)]]* no Kanaveralas zemesraga Gaisa spēku stacijas starta kompleksa SLC-37B. Šis bija pirmais konfigurācijas *Delta IV Medium+ (5,4)* lidojums. Pēc veiksmīgā starta pavadonim tika dots nosaukums *USA-211*. Sākotnēji tas tika ievadīts augsti eliptiskā orbītā. Vairāku mēnešu laikā tika sasniegta ģeostacionārā orbīta.

Sākotnēji pavdonis atradās punktā 122° R.
Pēc tam, kad tika pabeigta pavadoņa sistēmu izmēģināšana, *USA-211* tika nodots Gaisa spēkiem un novietots virs Atlantijas okeāna punktā 12 grādi rietumu garuma.

## Atsauces

## Ārējās saites
* Transformational Wideband Communication Capabilities for the Warfighter Boeing
* WGS 1, 2, 3, 4, 5, 6, 7, 8, 9 Gunter Dirk Kreb
Kornēlijs Veidnieks

**Kornēlijs Veidnieks** (līdz 1940. gadam — **Veitmanis**;  — ) bija Latvijas jurists, politiķis un sabiedrisks darbinieks. Bijis Latvijas iekšlietu ministrs (1939—1940).

## Dzīvesgājums
Kornēlijs Veitmanis piedzima  Rāmuļu pagasta "Dumpuros" (tagad Vaives pagasts). Absolvēja Vaives pamatskolu un Cēsu pilsētas skolu.
Pēc tam pārcēlās uz Maskavu, kur strādāja kara slimnīcā un mācījās.
Pirmā pasaules kara laikā 1917. gadā nosūtīts uz Galīcijas fronti. Pēc Brestļitovskas miera līguma noslēgšanas atgriezās Latvijā. 1919. gada janvārī piedalījās Cēsu rotas organizēšanā. Pēc neilga laika krita Padomju Latvijas armijas gūstā, kur pavadīja vairākus mēnešus. Pēc atbrīvošanas atgriezās dienestā un piedalījās Latgales atbrīvošanas kaujās. Demobilizējās 1922. gadā.

1924. gadā kļuva par Cēsu cietuma priekšnieka palīgu un 10. Cēsu aizsargu pulka rotas komandieri. 1931. gadā iestājās akadēmiskajā vienībā "Austrums". 1934. gada jūlijā kļuva par Tieslietu ministrijas kriminālpolitiskā departamenta direktoru. 1939. gada janvārī kļuva par iekšlietu ministru, nomainot amatā Vili Gulbi. 1940. gadā uzvārdu latviskošanas kampaņas laikā nomainīja uzvārdu uz Veidnieks.

Pēc Latvijas okupācijas 1940. gada 19. jūnijā zaudēja amatu valdībā. Tā paša gada jūlijā izsūtīts uz Kirovas pilsētu PSRS, kur tika pratināts.
Pēc Vācijas iebrukuma PSRS Veidnieku izsūtīja uz Vjatlagu.

Miris .

Attēls:Kornēlijs Veidnieks Vjatlagā 1941.jpg|Kornēlija Veidnieka pēdējais foto Vjatlagā (1941)


## Atsauces
USA-204

***USA-204*** jeb ***WGS-2*** (***Wideband Global SATCOM 2***) ir ASV militārais sakaru pavadonis, kas orbītā palaists 2009. gada aprīlī.
Tas ir otrais *[[Wideband Global SATCOM]]* sistēmas pavadonis, otrais no *WGS Block I* sērijas. Paredzēts sakaru nodrošināšanai ASV bruņotajiem spēkiem Āzijā, kā arī Austrālijas militārajiem spēkiem.

Pavadoni izgatavoja korporācija *[[Boeing]]* uz platformas *[[Boeing 702]]* bāzes ar masu 5987 kg. Ģeostacionārās orbītas sasniegšanai pavadonis apgādāts ar konvenciālo raķešdzinēju *R-4D* un jonu dzinēju *XIPS-25*.
Tā raidītājuztvērēji darbojas X joslas un Ka joslas frekvencēs.

## Lidojuma gaita
*WGS-2* tika palaists  01:31 *[[UTC]]* ar nesējraķeti *[[Atlas V/421]]* no Kanaveralas zemesraga Gaisa spēku stacijas starta kompleksa *SLC-41*. Pēc veiksmīgā starta pavadonim tika dots nosaukums *USA-204*. Sākotnēji tas tika ievadīts augsti eliptiskā orbītā. Vairāku mēnešu laikā tika sasniegta ģeostacionārā orbīta.

Sākotnēji tas ģeostacionārajā orbītā atradās punktā 124° rietumu garuma. Pēc tam, kad tika pabeigta pavadoņa sistēmu izmēģināšana, *WGS-2* tika nodots Gaisa spēkiem. Tas novietots virs Indijas okeāna punktā 60 grādi austrumu garuma.

## Atsauces

## Ārējās saites
* Transformational Wideband Communication Capabilities for the Warfighter Boeing
* WGS 1, 2, 3, 4, 5, 6, 7, 8, 9 Gunter Dirk Kreb
Tautomērija

**Tautomērija** ( — 'tas pats', *μέρος (meros)* — 'daļa') ir izomērijas paveids, kad divi vai vairāki vielas izomēri viegli un atgriezeniski pāriet cits citā (to sauc arī par **dinamisko izomēriju**). Šādus izomērus sauc par **tautomēriem**. Tautomērā līdzsvara stāvoklī viela vai tās šķīdums vienlaicīgi satur visu izomēru molekulas noteiktās attiecībās. Tautomērija sevišķi izplatīta organiskajām vielām. Tautomērijas gadījumā visbiežāk notiek ūdeņraža atoma pārvietošanās no viena molekulas atoma pie cita un atpakaļ. Bieži iespējams iegūt stabilus atsevišķus atvasinājumus abām vielas tautomērajām formām.

## Neorganisko vielu tautomērija
Neorganiskajām vielām tautomērija raksturīga ciānūdeņraža atvasinājumiem. Jau pati ciānūdeņražskābe eksistē divās tautomērās formās:

: \mathrm {H\!-\!C\!\equiv\!N \rightleftharpoons H\!-\!N\!\equiv\!C} .

Istabas temperatūrā tautomērais līdzsvars novirzīts pa kreisi, t.i., galvenokārt HCN veidošanās virzienā; izociānūdeņradis HNC ir daudz mazāk stabils (un vairāk toksisks).

Analoģiskas pārvērtības pazīstamas ciānskābei, kura viegli pāriet izociānskābē:

: \mathrm {H\!-O\!-\!C\!\equiv\!N \rightleftharpoons H\!-\!N\!=\!C\!=\!O} .

Gan ciānskābei, gan izociānskābei viegli iegūt atsevišķus sāļus un esterus (cianātus un izocianātus). Interesanti, ka šeit iespējams vēl trešais struktūrizomērs — sprāgstošā skābe H−C≡N→O, kura nav pieskaitāma pie tautomēriem, jo patvaļīgi nepārvēršas citās formās.

Cits piemērs ir hidrogēnsulfītjons, kas ir divu tautomēru maisījums. Vienam izomēram protons (ūdeņradis) pievienojies pie centrālā sēra atoma, bet otram — pie skābekļa atoma: 

:[H−OSO2]− ⇄ [H−SO3]−

Arī abām hidrogēnsulfīta tautomērajām formām iegūti atvasinājumi.

## Organisko vielu tautomērija
Organiskajā ķīmijā vispazīstamākā no daudzajām tautomērijas formām ir ketonu-enolu tautomērija, kurā notiek karbonilsavienojumu (ketonu vai aldehīdu) dinamiska pāreja enolos (savienojumos ar hidroksilgrupu pie dubultsaites). Arī šeit notiek protona migrācija:
left|300px

Šajā tautomērijas formā līdzsvars parasti ļoti stipri nobīdīts karbonilsavienojuma rašanās virzienā un enolu saturs tajos ir tikai 0,01—0,0001%. Piemēram, acetaldehīds vienmēr satur niecīgu daudzumu vinilspirta:
left|300px

Atsevišķos gadījumos enolformas var būt daudz stabilākas. Acetilacetonam metanola šķīdumā enolformas saturs ir pat 72%. Tas izskaidrojams ar ūdeņraža saites veidošanos starp enolformas hidroksilgrupas ūdeņraža atomu un tuvumā esošās otras karboksilgrupas skābekļa atomu, kam ir enolformu stabilizējoša iedarbība:
left|400px|Acetilacetona tautomērija 

Svarīgs tautomērijas paveids ir virknes-cikla tautomērija, kas sevišķi raksturīga ogļhidrātiem. Piemēram, glikozes šķīdumā tikai 0,0026% molekulu ir virknes formā:
left|250px

Tautomērija bieži novērojama heterociklisko savienojumu atvasinājumiem. Timīnam ir veseli seši tautomēri:
700px|left

Ar tautomērijas parādību saistīti daudzi ķīmijas tehnoloģijas procesi, īpaši organiskās sintēzes jomā. Liela loma tautomērijai ir arī dzīvos organismos norisošos bioķīmiskajos procesos.

## Atsauces
Remī

**Remī** var būt:

* Loiks Remī (*Loïc Rémy*; 1987) — Francijas futbolists;
* Žoržs Remī (*Georges Remi*; 1907—1983) — beļģu komiksu mākslinieks.
Sindhu valoda

**Sindhu valoda** (, *sindhi b̤ulii*) ir indoāriešu valoda, kurā galvenokārt runā sindi, kas lielākoties dzīvo Pakistānas provincē Sindā, Indas upes lejtecē. Tā šajā provincē ir oficiālā valoda, kā arī viena no 22 oficiālajām Indijas valodām. Liels sindhu valodas runātāju skaits dzīvo Indijas štata Gudžarātas rietumos, kur 1947. gadā, kad Pakistāna atdalījās no Indijas, ieradās sindi, kas pēc reliģijas bija hinduisti.

## Atsauces

## Ārējās saites
Angļu šaurums

**Angļu šaurums** (,  (Čīles avotos)) vai **Esporas šaurums** ( (Argentīnas avotos)) ir ap  garš un šaurākajā vietā ap  plats jūras šaurums Dienvidšetlendas salu arhipelāgā Antarktikā. Atdala Roberta salu ziemeļaustrumos no Griničas salas dienvidrietumos un savieno Brensfīlda šaurumu dienvidaustrumos ar Dreika šauruma akvatoriju ziemeļrietumos.

Šaurumu 1819. gadā aptuveni iezīmēja Viljams Smits; pirmie nokartējuši 19. gadsimta roņu mednieki un nosaukuši to britu kartēs par Angļu šaurumu *(English Straits)* vai amerikāņu kartēs par **Jeņķu šaurumu** *(Yankee Straits)*. Argentīnas avotos nosaukts par godu nacionālajam varonim pulkvedim Tomasam Esporam *(Tomás Espora)*.

## Atsauces
Lauka pupa

**Lauka pupa** (*Vicia faba*) ir viengadīgs tauriņziežu dzimtas pākšaugs. Tā dabiskais izplatības areāls ir Ziemeļāfrika, Tuvie Austrumi un Dienvidāzija, bet mūsdienās šo kultūraugu kultivē teju vai visā pasaulē. Visizplatītākās varietātes ir **cūku**, **dārza** jeb **rupjsēklu pupas** (*Vicia faba* var. *major*), **lopbarības** jeb **sīksēklu pupas** (*Vicia faba* var. *minor*) un **zirgu** jeb **vidējrupjsēklu pupas** (*Vicia faba* var. *equina*).

## Atsauces

## Ārējās saites
Teodors Zeids

**Teodors Zeids** (dzimis , Jelgavā, miris , Rīgā) bija Latvijas vēsturnieks un šahists.

## Biogrāfija
1930. gadā ar zelta medaļu beidzis Jelgavas ģimnāziju. 1940. gadā tāpat ar zelta medaļu beidzis Latvijas Universitātes Filoloģijas un filozofijas fakultātes Vēstures nodaļu. Jau studiju gados Teodors Zeids sācis strādāt — sākumā Latvijas Universitātes bibliotēkā, pēc tam no 1936. gada Latvijas materiālās kultūras institūtā, bet kopš 1937. gada arī pie profesora Arveda Švābes Latvijas konversācijas vārdnīcas redakcijā. Bijis latviešu studentu korporācijas *[[Salgalia]]* biedrs.

Pēc Otrā pasaules kara kopš 1946. gada strādāja Latvijas PSR Zinātņu akadēmijas Vēstures institūtā - bijis tur sektora, bet vēlāk nodaļas vadītājs. Vienlaikus no 1944. gada līdz 1982. gadam bijis Latvijas Valsts universitātes docētājs. Pētījis feodālisma ģenēzi Latvijā un Latvijas feodālās vēstures perioda histiogrāfiju un avotus. 1951. gadā publicējis monogrāfiju «Feodālisms Livonijā», bet 1955. gadā aizstāvējis disertāciju vēstures zinātņu kandidāta iegūšanai. Arī grāmatu «Feodālā Rīga» (1978, Latvijas PSR Valsts prēmija 1982) un «Latvijas PSR vēsture» (1, 1986) līdzautors. Piedalījies Johana Kristofa Broces darba «Dažādu Vidzemes pieminekļu, skatu, monētu, ģerboņu u. c. krājums» (1, 1992) izdošanas sagatavošanā.

Teodors Zeids miris 1994. gada 28. jūnijā, Rīgā. Apbedīts Lāčupes kapos.

2018. gadā, publiskojot Latvijas PSR VDK aģentu kartotēku, noskaidrojies, ka tajā iekļauts arī Zeids.

## Šahists
Jau no skolas gadiem aizrāvies arī ar šahu. 1930. gadā kļuvis par Jelgavas pilsētas šaha meistaru (čempionu). Četras reizes piedalījies Latvijas šaha čempionātu finālos. Pēckara gados bijis viens no Latvijas šaha dzīves atjaunotājiem. 1944. gadā piedalījies Latvijas un Igaunijas spēcīgāko šahistu turnīrā, bet 1947. gadā spēlējis Hermaņa Matisona memoriālā Rīgā. Lai gan šahā lielāki panākumi izpalikuši, tomēr atsevišķās partijās Teodors Zeids varējis sagādāt pārsteigumus jebkuram pretiniekam.

## Vietas Latvijas šaha čempionātos
* 1930. gads — 4.—5. vieta 1. virsturnīrā.
* 1932. gads — 5.—6. vieta 1. virsturnīrā.
* 1947. gads — 13.—14. vieta.
* 1955. gads — 19. vieta.

## Atsauces

## Literatūra
* 

## Ārējās saites
Jānis Frīde

**Jānis Frīde** (, Rīga - , Rīga, apbedīts Meža kapos) bija Latvijas žurnālists, literatūrzinātnieks un šahists.

## Biogrāfija
Dzimis strādnieku ģimenē. 1928. gadā beidzis Rīgas 2. pilsētas ģimnāziju, pēc tam trīs gadus studējis Rīgas komercinstitūtā (1929-31). No 1933. gada bijis VEF ierēdnis. Otrā pasaules kara laikā cīnījies Latviešu strēlnieku divīzijā, ievainojuma dēļ demobilizēts. Pēc kara no 1943. līdz 1947. gadam studējis Maskavas Biblioteku institūtā (1943-47). Pēc atgriešanās Rīgā bijis Valsts bibliotēkas direktora vietnieks (1947. - 1949.) un Latvijas Valsts universitātes Bibliotēku zinātniskās katedras vadītājs un docētājs (1949.-1959.), Latvijas Valsts izdevniecības Daiļliteratūras redakcijas vecākais redaktors (1959.-1964.). 1950. un 1960. gados publicējis literatūrzinātniskus rakstus (arī kā izdoto grāmatu priekšvārdus) par latviešu un cittautu rakstniekiem: Antonu Austriņu, Doku Ati, Aleksandru Dimā, Voltu Vitmenu, Žoržu Sandu, Džordžu Gordonu Baironu. Pseidonīmi - Jānis Valdājs,  Defrijs.

## Šahists
Jānis Frīde bijis pazīstams arī kā šahists un šaha žurnālists. No 1938. gada līdz 1940. gadam bijis žurnāla «Šaha māksla» redaktors. No 1972. gada līdz 1975. gadam strādājis žurnālā «Šahs». Piecas reizes piedalījies Latvijas šaha čempionātu finālos, strādājis kā šaha treneris. 
Spēlējis arī korespondencšahu - Latvijas PSR VII komandu čempionātā (1976. - 1977.) izcīnījis 3. vietu Rīgas medicīnas darbinieku komandas sastāvā.

## Vietas Latvijas šaha čempionātos
* 1930. gads - 7.-8. vieta 1. virsturnīrā.
* 1934. gads - 15. vieta.
* 1937. gads - 3. vieta 2. virsturnīrā.
* 1938. gads - 11.-12. vieta 1. grupā.
* 1944. gads - 7. vieta.

## Atsauces

## Literatūra
* Latviešu rakstniecība biogrāfijās, LZA Literatūras, folkloras un mākslas institūts, Rīga, Latvijas enciklopēdija, 1992, 

## Ārējās saites
Alesandrijas province

**Alesandrijas province** () ir viena no Itālijas provincēm. Tā atrodas Pjemontas reģionā. Provinces lielākā pilsēta un administratīvais centrs ir Alesandrija. Nākamās lielākās pilsētas ir Kazāle Monferrāto, Novi Ligūre, Tortona un Akvi-Terme. 2011. gada janvārī provincē dzīvoja aptuveni 441 tūkstotis cilvēku. Province administratīvi sīkāk dalās 187 komūnās.

## Ārējās saites
Prajāgrādža

**Prajāgrādža** (, ), līdz 2018. gadam **Allahābāda** (), ir pilsēta Indijas ziemeļos, Utarpradēšas štatā. Tā atrodas Jamunas upes krastos netālu no vietas, kur tā ietek Gangā. 2011. gadā pilsētā dzīvoja 1,22 miljoni iedzīvotāju, un pēc šī rādītāja tā ir septītā lielākā pilsēta Utarpradēšas štatā.

## Iedzīvotāji

Apmēram 76% iedzīvotāju ir hinduisti un nedaudz mazāk par 22% ir musulmaņi. Citas reliģijas, piemēram, kristietība, sikhisms, džainisms un budisms veido nelielas grupas. Lielākā daļa iedzīvotāju runā hindi un urdu, taču plaši izplatīta ir arī angļu un reģionālā valoda avadhi.
Pilsētu iedzīvotāju skaita ilgstošais pieaugums galvenokārt ir saistīts ar imigrāciju no apkārtnes.
Šeit dzīvo par aptuveni 18% vairāk vīriešu nekā sieviešu, kas Indijā nav nekas neparasts abortu dēļ, taču tas ir saistīts arī ar vīriešu pieplūdumu no iekšzemes laukiem.

## Izglītība
Prajāgrādžā ir trīs valsts universitātes. Vecākā universitāte dibināta 1887. gadā, britu koloniālajā laikmetā, kā ceturtā universitāte Britu Indijā.
Mūsdienās tā ir viena no 25 federālajām universitātēm, kuras tieši atbalsta Indijas valsts.

## Reliģiskā nozīme
Prajāgrādžai kā Gangas un Jamunas saplūšanas vietai, kuras hinduismā tiek uzskatītas par svētajām upēm, ir liela reliģiska nozīme.
Tāpēc tā ir svarīga hinduistu svētceļojumu vieta, un tiek saukta par svētceļojumu vietu karali (*Tirth Raj*).

Ik pēc divpadsmit gadiem janvārī/februārī šeit, Gangas un Jamunas satekā, Triveni Sangam, notiek liels reliģiskais festivāls *Kumbh Mela*.

## Ievērojami pilsētnieki

Prajāgrādžā ir dzimuši trīs Indijas premjerministri: Džavāharlāls Nehru, Indira Gandija un Višvanats Prataps Singhs. Ar šo pilsētu ir saistīti vēl četri Indijas premjerministri. Tādēļ Prajāgrādža tautā tiek saukta par "Premjerministru pilsētu".

* Motilal Nehru (1861—1931), jurists un valstsvīrs, Partijas *Swaraj* līdzdibinātājs
* Purushottam Das Tandon (1882—1962), politikis
* Džavāharlāls Nehru (1889—1964), pirmais Indijas premjerministrs
* Vijaya Lakshmi Pandit (1900—1990), politiķis un diplomāts
* Hans Bechtler (1904—1998), Šveices uzņēmējs un mākslas kolekcionārs
* Dhyan Chand (1905—1979),
hokejists
* Braj Kumar Nehru (1909—2001),
diplomāts un politiķis
* Hugh Elliott (1913—1989)
* Indira Gandija (1917—1984), Politiķis un premjerministrs
* Dharamvir Bharati (1926—1997), rakstnieks
* Nayantara Sahgal (* 1927), rakstnieks un vēstnieks
* Nargisa Data (1929—1981), populāra aktrise
* Vishwanath Pratap Singh (1931—2008)
* Hariprasad Chaurasia (* 1938)

## Atsauces

## Ārējās saites
Pāvils III

**Pāvests Pāvils III** (, dzimis , miris ), īstajā vārdā **Alesandro Farnēze** (*Alessandro Farnese*), bija Romas pāvests no  līdz .

Studējis Pizas Universitātē. 1493. gadā pāvests Aleksandrs IV iecēla Alesandro Farnēzi kardināla amatā.

1534. gadā tika ievēlēts par pāvestu, galvenokārt tāpēc, ka bija labs diplomāts. Viņš centās samierināt Franciju un Svēto Romas impēriju, kas savstarpēji konfliktēja. 1537. gadā izveidoja Pāvesta valsts savienību ar Venēcijas Rebubliku cīņai pret Osmaņu impēriju. 1538. gada decembrī otro reizi izslēdza no baznīcas Anglijas karali Henriju VIII (pirmo reizi viņu izslēdza pāvests Klements VII). 1545. gadā pāvests Pāvils III sasauca Tridentas koncilu.

Kā liels mākslas mīļotājs, 1536. gadā Pāvils III uzaicināja Mikelandželo uzgleznot "Pastaro tiesu" uz Siksta kapelas altāra sienas.

## Ārējās saites
Titānu uzbrukums

**"Titānu uzbrukums"** (, *Shingeki no Kyojin*) ir japāņu manga, kuru sarakstījis un ilustrējis Hadzime Isajama. Mangas darbība notiek pasaulē, kurā cilvēku pasaules paliekas dzīvo pilsētās, kuras, pēkšņas Titānu parādīšanās dēļ, apņem milzīgas sienas. Titāni ir gigantiskas cilvēkveida būtnes, kuri nogalina cilvēkus bez jebkāda redzama iemesla. Stāsta centrā ir Erens Džagers un viņa pusmāsas Mikasa Akermane dzīves, kuras tiek uz mūžu mainītas pēc milzu Titāna, kurš iznīcina viņu mājas un nogalina viņu māti, parādīšanās. Anime sērija iznāca 2013. gada 6. aprīlī MBS kanālā. 2015. gadā iznāca divsēriju mākslas filmas adaptācija.

## Norises vieta
Simts gadus pirms stāsta sākuma milzīgas cilvēkveida būtnes sauktas par Titāniem piespieda cilvēci atgriezties pie viduslaiku līmeņa tehnoloģijām un atkāpties betona sienu sistēmā, kas sastāv no 3 vienādā attālumā citu no citas izvietotām sienām. Šajās sienās cilvēki mierā dzīvoja nākamos simts gadus. Bet stāsta sākumā gigantisks 60 metrus garš Titāns un mazāks ar bruņām klāts Titāns pēkšņi izveidoja caurumu ārējā sienā un ar citiem Titāniem iekļuva pilsētā, liekot cilvēkiem atkāpties uz nākamo sienu, kas izraisīja badu un nemierus.

Par Titāniem, kuri parasti ir 3-15 metrus gari ar dažiem izņēmumiem, cilvēkiem nav zināms daudz. Tie iznīcina visus savā ceļā esošos cilvēkus bez jebkāda redzama iemesla. Titāniem nav nepieciešama pārtika un tie nenogalina citus dzīvniekus. Tiem ir cieta āda un piemīt spēja reģenerēties. Titānus var nogalināt tikai izdarot dziļu dūrienu tiem virs kakla. Šīs vājības dēļ tika radīta 3D manevrēšanas ierīce, kas ļāva cilvēkiem ātri pārvietoties telpā, lai piekļūtu Titānu vājajai vietai. Lai gan šī ierīce piešķir lielu mobilitāti, lietojot to pastāv liels risks pārpūlēt muskuļus, tāpēc, lai to lietotu, ir nepieciešamas īpašas fiziskās spējas un laba līdzsvara izjūta.

## Sižets
Stāsta centrā ir Erens Jeigars, viņa pusmāsa Mikasa Akermane un viņu draugs Armins Arlerts. Pēc ārējās sienas krišanas un Erena mātes nāves viņš zvēr atriebties Titāniem un vēlāk iestājas armijā kopā ar saviem draugiem. Pēc vairākiem gadiem, savas pirmās kaujas pret Titāniem laikā, Erens atklāj, ka viņam piemīt spējas pēc gribas pārvērsties par Titānu. Pēc šī atgadījuma daži viņu uzskata par draudu, bet daži par cilvēces pēdējo cerību, un Erens kopā ar saviem kompanjoniem iesaistās cīņā, lai aizsargātu cilvēces paliekas, meklējot atbildes uz Titānu un savas eksistences noslēpumiem.

## Ārējās saites

*  
* Anime oficiālā mājaslapa 

* 
*
2013. gada Kanādas Grand Prix

**2013. gada Kanādas Grand Prix** izcīņa notika 9. jūnijā Monreālā. Tajā jau trešo uzvaru sezonā izcīnīja Sebastiāns Fetels, kuram šī bija pirmā uzvara Kanādas trasē. otrais palika Fernando Alonso, kamēr trešais finišēja Luiss Hamiltons.

## Rezultāti

### Kvalifikācija

*&nbsp;— Kimi Räikkönen and Daniel Ricciardo were each given a two-place grid penalty for failing to queue in the fast lane at the resumption on the second qualifying session.
*&nbsp;— Romēns Grožāns saņēma 10 starta pozīciju sodu par izraisīto sadursmi iepriekšējā sacīkstē.

### Sacīkste

## Kopvērtējums pēc sacīkstes

;Braucēju čempionāts

;Konstruktoru čempionāts

* **Piezīme**: abās punktu ieskaitēs parādītas tikai pirmās piecas pozīcijas.
Narcises

**Narcises** (*Narcissus*) ir amariļļu dzimtas ģints. Sugu skaits ģintī ir nenoteikts; ģintī pēc dažādu speciālistu domām ir no 26 līdz pat 60 sugām. Savvaļā liela narcišu sugu daudzveidība ir sastopama Pireneju pussalā, lai gan to dabiskais izplatības areāls ir arī citas Dienvideiropas valstis (arī Francija), Ziemeļāfrika un Dienvidrietumāzija. Latvijā narcises savvaļā nav sastopamas, toties tās plaši audzē dārzos.
Visas *Narcissus* ģints sugas ir indīgas, jo satur alkoloīdu likorīnu. Tas atrodams visā augā, īpaši sīpolos. Saindēšanās parasti notiek, ja narcišu sīpoli noturēti par dārza sīpoliem *Allium cepa* un pagatavoti ēdienā. Rūgtā garša parasti pasargā no letālu dozu uzņemšanas.

## Izplatītākās narcišu sugas
* Astūrijas narcise (*Narcissus asturiensis*)
* dzejnieku narcise (*Narcissus poeticus*)
* papirusa narcise (*Narcissus papyraceus*)
* trompetnarcise (*Narcissus pseudonarcissus*)
* Žonkīlu narcise (*Narcissus jonquilla*)
* *[[Narcissus alcaracensis]]*
* *[[Narcissus assoanus]]*
* *[[Narcissus bulbocodium]]*
* *[[Narcissus cyclamineus]]*
* *[[Narcissus longispathus]]*
* *[[Narcissus radinganorum]]*
* *[[Narcissus romieuxii]]*
* *[[Narcissus tazetta]]*
* *[[Narcissus triandrus]]*

## Ārējās saites
Turstons Mūrs

thumb|200px|Turstons Mūrs
**Turstons Mūrs** (*Thurston Joseph Moore*, dzimis ) ir ASV ģitārists, komponists un producents, plašāk pazīstams kā grupas Sonic Youth un Chelsea Light Moving līdzdibinātājs.

## Albumi
* Psychic Hearts
* Piece for Jetsun Dolma
* Lost to the City
* Root
* Promise (Thurston Moore, Evan Parker & Walter Prati)
* Three Incredible Ideas
* Trees Outside the Academy
* Demolished Thoughts
* Chelsea Light Moving&nbsp;— Chelsea Light Moving, 2013

## Atsauces
* Biogrāfija Allmusic

## Ārējās saites
* www.sonicyouth.com/thurston